થરાદ નગરની સર્વોદય સોસાયટીના નાકે છેલ્લા પખવાડિયાથી પાઈપલાઈનમાં લીકેજના કારણે પીવાનું ચોખ્ખું મીઠું પાણી અવિરત વેડફાઈને ભૂગર્ભ ગટરમાં જઈ રહ્યું છે. તેમ છતાં પણ વહીવટીતંત્રની તેનું રીપેરીંગ કરવાની ઉદાસીનતાના કારણે પ્રજામાં પણ ભારોભાર રોષની લાગણી ફેલાઇ રહેલી જોવા મળી રહી છે.નગરમાં હાઇવે તથા ટેલિફોન એક્સચેન્જની સામે પણ પાણીનો વેડફાટ થતો હોવા છતાં તંત્ર નિંદ્રાધીનમાં પોઢી રહ્યું છે.